Tietokirjailija laittoi Facebookiin kuvan ylipainoisesta vierustoveristaan juuri ennen lentokoneen nousua – someraivo repesi

Petteri Järvinen on kirjailija, kolumnisti ja puhuja. Pentti Halenius

Don Lehtinen

Tietokirjailija ja kolumnisti Petteri Järvinen laittoi tänään ennen lentonsa lähtöä Facebookiin kuvan, jossa hän poseeraa selvästi ylipainoisen ihmisen kanssa selfie-tyyliin.

–Tästä tulee pitkä lento... Järvinen laittoi kuvan saatetekstiksi.

Järvisen päivitys voidaan katsoa niin sanotuksi fat shamingiksi eli ylipainoisen ihmisen tahalliseksi häpäisemiseksi hänen painonsa vuoksi. Kuvassa Järvisen vieressä istuva ihminen on myös selvästi omalla puolellaan penkkiä.

Päivitys on kerännyt neljä tuntia ilmestymisestään yli 300 reaktiota, joista suurin osa on vihaisia. Erään kommentoijan mukaan Järvinen on syyllistynyt "klassiseen töräytykseen juuri ennen lennolle lähtöä". Toisen mukaan Järvinen on päivityksellään tehnyt itsestään pellen. Häiriköt päämaja -Facebook-sivu puolestaan muistuttaa, että lihavuudelle voi olla monenlaisia syitä, mutta ihmisarvon kannalta niillä tai ylipainolla ei ole mitään väliä.

Etelä-Suomen Media ei tavoittanut Järvistä kommentoimaan asiaa, sillä hän on vieläkin lentomatkalla.

Lisäys juttuun 7.7. kello 15.48: Järvinen kommentoi asiaa myöhään torstai-iltana. Lue Järvisen kommentti asiaan alta:

Someraivon nostattanut tietokirjailija hämmästelee kohua – "Uutisena en sitä pidä"